**Васіль Кобін** (нар. 24 мая 1985, в. Страбычова, Закарпацкая вобласць, УССР) — былы ўкраінскі футбаліст, паўабаронца. Ігрок нацыянальнай зборнай Украіны (2009—2011). У цяперашні час працуе галоўным трэнерам клуба «Мынай».

Кар’ера
-------

### Клубная

Выхаванец закарпацкага футбола. Першы трэнер — Імрэ Лендэл. У ДЮФЛ выступаў за ужгарадскія СДЮШАР і ДЮСШ-1. У юнацкім узросце мог перайсці ў данецкі «Шахцёр». Прафесійную кар’еру пачаў у клубе «Закарпацце-2». Дэбютаваў 22 ліпеня 2001 года ў матчы супраць хмяльніцкага «Дынама» (3:0). Праз сезон быў пераведзены ў асноўны склад «Закарпацця». У сезоне 2003/04 дапамог клубу выйграць Першую лігу і выйсці ў Вышэйшую лігу. У элітным дывізіёне дэбютаваў 20 ліпеня 2004 у матчы супраць кіеўскага «Дынама» (1:2). Усяго за «Закарпацце» правёў 74 матчы і забіў 1 гол.

Улетку 2006 года перайшоў у львоўскія «Карпаты», па запрашэнні галоўнага трэнера Аляксандра Ішчанкі. За свой новы клуб дэбютаваў 23 ліпеня 2006 года ў матчы з «Металургам» з Запарожжа (0:0). Першы гол забіў 6 жніўня 2006 года ў матчы з луганскай «Зарой» (1:0). У «Карпатах» спачатку гуляў у сярэдзіне поля, але пасля прыходу на пасаду галоўнага трэнера Алега Конанава стаў правым абаронцам. Атрымаў «Зорку Карпат» — прыз найлепшаму футбалісту клуба — у 2008 годзе. У сезоне 2008/09 Кобін стаў лідарам каманды, выходзіў на поле з капітанскай павязкай.

У чэрвені 2009 года перайшоў у данецкі «Шахцёр». Часткай пераходу стала двухгадовая арэнда Арцёма Фядзецкага і Дзяніса Кожанава. Акрамя таго, «Карпаты» захавалі 50 % эканамічных правоў на Кобіна. 2 ліпеня 2009 Кобін узяў сабе 14-ы нумар, хоць у «Закарпацці» і «Карпатах» гуляў пад нумарам 19. У Прэм’ер-лізе за «Шахцёр» дэбютаваў 25 ліпеня 2009 года ў матчы супраць марыупальскага «Ільічоўца» (0:2). Кобін выйшаў на 73 хвіліне замест бразільца Ілсінью. У сезоне 2009/10 трывала выхадзіў на поле, але ў наступных сезонах страціў месца ў аснове.

Улетку 2014 года перайшоў у харкаўскі «Металіст» на правах арэнды тэрмінам на 1 год. 6 лістапада 2014 года адзначыўся фантастычным голам ударам праз сябе ў матчы Лігі Еўропы супраць варшаўскай «Легіі». У сакавіку 2015 года пакінуў «Металіст» з-за фінансавых праблем клуба.

1 красавіка 2015 года на правах арэнды перайшоў у салігорскі «Шахцёр». Хутка замацаваўся ў аснове салігорскага клуба, выкарыстоўваўся на розных пазіцыях на правым флангу — ад абаронцы да нападніка, нярэдка закрываючы ўсю броўку.

У чэрвені 2015 года стала вядома, што Васіль пакіне Салігорск па заканчэнні тэрміну арэнды, то бок 30 чэрвеня. 27 чэрвеня правёў апошні матч за салігорскі «Шахцёр», у якім гарнякі ў кампенсаваны час вырвалі перамогу ў наваполацкага «Нафтана» (1:0). Неўзабаве далучыўся да стану данецкага «Шахцёра». У студзені 2017 года пакінуў данецкі клуб, але неўзабаве вярнуўся і падпісаў новы кантракт. Па заканчэнні сезона 2016/17 «Шахцёр» пацвердзіў зыход Кобіна з каманды.

У жніўні 2017 года стаў іграком ровенскага «Вераса», а ў лютым 2018 года перайшоў у казахстанскі «Табол». 14 жніўня 2018 года заключыў пагадненне з клубам «Мынай». Пакінуў каманду ў студзені 2019 года.

У маі 2019 года абвясціў аб завяршэнні кар’еры, а ў чэрвені стаў галоўным трэнерам «Мыная».

### Міжнародная

Правёў адзін матч за моладзевую зборную Украіны ў верасні 2006 на выездзе супраць Харватыі (1:2).

У нацыянальнай зборнай Украіны дэбютаваў 5 верасня 2009 года ў матчы са зборнай Андоры (5:0).

Дасягненні
----------

* Украіна 01Чэмпіён Чэмпіён Украіны (6): 2009/10, 2010/11, 2011/12, 2012/13, 2013/14, 2016/17
* Украіна Уладальнік Кубка Украіны (4): 2011, 2012, 2013, 2016
* Украіна Уладальнік Суперкубка Украіны (4): 2010, 2011, 2012, 2014
* Украіна Пераможца Першай лігі чэмпіянату Украіны: 2003/04

Зноскі
------

1. ↑  Vasyl Kobin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Vasiliy Kobin // As — Madrid: Grupo Prisa, 1967. — ISSN 1888-6671<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Василий Кобин перешёл в «Шахтёр» **(нявызн.)**. Архівавана з першакрыніцы 3 снежня 2012. Праверана 5 красавіка 2015.
4. ↑  Василий Кобин: «Выбрал себе 14-й номер» **(нявызн.)**. Архівавана з першакрыніцы 3 снежня 2012. Праверана 5 красавіка 2015.
5. ↑  Кобин: «Главное, чтобы мне дали шанс себя проявить» **(нявызн.)**. Архівавана з першакрыніцы 3 снежня 2012. Праверана 5 красавіка 2015.
6. ↑  Металіст орендував захисника Шахтаря **(нявызн.)**(недаступная спасылка). Архівавана з першакрыніцы 5 сакавіка 2016. Праверана 5 красавіка 2015.
7. ↑  Фантастический гол Металлиста в ворота Легии (Василий Кобин)
8. ↑  Солигорский «Шахтер» подписал контракт с защитником харьковского «Металлиста»
9. ↑  Кобин покинет солигорский «Шахтер» 30 июня
10. ↑  Василий Кобин: «Я очень счастлив, что снова вернулся в донецкий „Шахтер", надел оранжево-черную футболку, это для меня самая большая радость»
11. ↑  «Шахтер» подтвердил уход Кобина
12. ↑  Василь Кобін — гравець ФК «Минай» (укр.)(недаступная спасылка).  Інфармацыйны дэпартамент ФК «Мынай» (14 жніўня 2018). Архівавана з першакрыніцы 15 жніўня 2018. Праверана 15 жніўня 2018.

|  |  |
| --- | --- |
| ⚙️   Тэматычныя сайты | AS.com · BDFA · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Transfermarkt (трэнер) · worldfootball.net (ігрок) · Прэсбол · УАФ · УЕФА |